ПРОТОКОЛ № 16
от заседанието на Комисия по правни и институционални въпроси към Пленума на Висшия съдебен съвет, 
проведено на 15 май 2017 г.

Днес, 15 май 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА - отсъства
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Аделина Кандова – главен експерт в дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“. 
При обсъждане на т. 14 от дневния ред присъства г-жа Маргарита Радкова – директор на дирекция „Бюджет и финанси“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

-  Проект на доклад от г-н Владислав Горанов – министър на финансите, проект на Решение на Министерския съвет за одобряване на проект на Закона за държавните помощи, финансова обосновка и проект на съобщение до средствата за масово осведомяване. 

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Покана за участие в заседание на Работна група „Електронно право (електронно правосъдие) към Съвета на ЕС – 30 юни 2017 г., гр. Брюксел, Белгия, и информация за възможности за кандидатстване с проектни предложения в областта на електронното правосъдие

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕПРАЩА поканата за участие в заседание на Работна група „Електронно право /електронно правосъдие/“ към Съвета на ЕС, която ще се проведе на 30 юни 2017 г. в гр. Брюксел, Белгия, на Комисия „Професионална квалификация и информационни технологии“ /КПКИТ/ към Пленума на ВСС, по компетентност. 
1.2. ПРЕДЛАГА на КПКИТ да информира Министерство на правосъдието за решението по т. 1 с цел командироване от МП на определените представителни на съдебната система за участие, на основание на § 4 от Преходните и заключителни разпоредби от Наредбата за служебните командировки и специализации в чужбина.
1.3. ПРЕПРАЩА информацията по т. 2 от дневния ред на проведеното на 4 май 2017 г. заседание на Работна група „Електронно право /електронно правосъдие/“ за възможностите за финансиране на проектни предложения от държавите членки по програмата „Connecting Europe Facility” и програма „Правосъдие“ на ЕС на отдел „Европейски и международни програми и проекти“ в АВСС, по компетентност. 

2. ОТНОСНО: Проект на обява за подбор на експерти по проект, финансиран от ЕС „Насърчаване на върховенството на закона“ в Република Киргизстан.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1.  ОДОБРЯВА проект на обява за експерти по проект, финансиран от ЕС „Насърчаване на върховенството на закона“ в Република Киргизстан.
2.2.  Обявата за експерти по проект , финансиран от ЕС „Насърчаване на върховенството на закона“ в Република Киргизстан да се публикува на Интернет страницата на Висшия съдебен съвет /ВСС/, раздел „Съобщения“. 
2.3. След извършване на предварителна преценка за допустимост на кандидатите от дирекция „Международна дейност“, кандидатурите, отговарящи на посочените изисквания, да бъдат представени за разглеждане в заседание на Комисията по правни и институционални въпроси към ВСС за излъчване на един или двама експерти.
2.4. Да бъде публикувано кратко съобщение във връзка с обявата в раздел „Пресцентър“.  

	3. ОТНОСНО: Изявление на Изпълнителния борд на Европейската мрежа на съдебните съвети (ЕМСС) във връзка с обсъжданите съдебни реформи в Полша. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ изявлението на Изпълнителния борд на ЕМСС във връзка с обсъжданите съдебни реформи в Полша.
3.2. МАТЕРИАЛИТЕ да бъдат внесени за разглеждане в заседанието на Пленума на ВСС на 25.05.2017 г., с предложение за приемане за сведение или за изразяване на подкрепа.

4. ОТНОСНО: Писма от Националния институт на правосъдието във връзка с доклади на командировани от НИП лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ докладите от Националния институт на правосъдието, както и докладите към тях, както следва:
 - Доклад № 43-00-135/09.05.2017 г. от Силвия Димитрова, директор на дирекция „Текущо обучение“, Национален институт на правосъдието и Станимир Керемидчиев, програмен координатор, дирекция „Институционални и международни отношения“, Национален институт на правосъдието, за участие във Втората среща на Мрежата на съдебните обучителни институции от Югоизточна Европа, Истанбул, Турция, в периода 26-27 април 2017 г., гр. Истанбул, Турция.
- Доклад № 43-00-106/10.04.2017 г. от Корнелия Кирилова, старши експерт в дирекция „Учебно-информационен център“, Национален институт на правосъдието, за участие в европейски семинар по въпросите на обучението по права на човека на юристи и методологията за оценката му, проведен в Съвета на Европа, в периода 20-21 март 2017 г., в гр. Страсбург, Франция.
- Доклад № 43-00-36/04.04.2017 г. от Ралица Иванова, дирекция „Институционални и международни отношения“, Национален институт на правосъдието и Станислав Григоров, дирекция „Институционални и международни отношения“, Национален институт на правосъдието, за участие в годишна среща на лицата за контакт по Програмата за обмен и в среща на работна група по Програма за обмен на Европейската мрежа за съдебно обучение, проведена в периода 8-10 март 2017 г., в гр. Лисабон, Португалия.
	- Доклад № 43-00-57/06.03.2017 г. от Елена Рускова, програмен координатор в Дирекция „Текущо обучение на магистрати“ и Велин Турмаков, старши експерт в дирекция „Обучение на съдебната администрация“, за участие в Конференция на тема „Европейско съдебно обучение за съдебни служители и съдебни изпълнители“, проведена в периода 23-24 февруари 2017 г. в Лисабон, Португалия.
- Доклад № 43-00-44/23.02.2017 г. от Станимир Керемидчиев, програмен координатор в дирекция „Институционални и международни отношения“, Национален институт на правосъдието, за участие в Работно посещение в Съда на Европейския съюз, проведено в периода 12-15 февруари 2017 г., в Люксембург. 
- Доклад № 43-00-42/22.02.2017 г. от Нели Маданска, заместник-директор на Националния институт на правосъдието, за участие в среща на работна група „Съдебно обучителни методи“, организирана от ЕМСО, в периода 25-28 януари 2017 г., гр. Флоренция, Италия. 
- Доклад № 43-00-14/19.01.2017 г. от Александър Григоров, председател, Окръжен съд – Плевен; Велина Антонова, съдия, Апелативен съд – Пловдив; Емилия Русинова, градски прокурор, Софийска градска прокуратура; Женя Димитрова, съдия, Апелативен съд – Варна; Михаела Райдовска, прокурор, Софийска градска прокуратура; Ралица Русева, старши експерт, Национален институт на правосъдието; Росица Драганова, заместник-председател, Административен съд – София-град; Румяна Арнаудова, прокурор, Върховна касационна прокуратура; Станимир Керемидчиев, програмен координатор, Национален институт на правосъдието; Теодора Георгиева, прокурор, Софийска градска прокуратура; Яни Гайдурлиев, съдия в Окръжен съд – Бургас, за участие в Учебно посещение в Европейския съд по правата на човека, проведено в периода 9-12 януари 2017 г., в гр. Страсбург, Франция.    

5. ОТНОСНО: Решение на Комисия „Професионална квалификация и информационни технологии“ по протокол №13 от 10.05.2017 г. за командироване на експерт за участие в конференция на тема „ECLI и отвъд – подобряване на онлайн достъпа до съдебни решения“, която ще се проведе на 8 и 9 юни 2017 г. в гр. Атина, Гърция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА НА ПЛЕНУМА НА ВСС ДА ВЪЗЛОЖИ НА ГЛАВНИЯ СЕКРЕТАР НА ВСС ДА КОМАНДИРОВА за участие в конференция на тема „ECLI и отвъд – подобряване на онлайн достъпа до съдебни решения“, която ще се проведе на 8 и 9 юни 2017 г. в гр. Атина, Гърция:
- Анелия Чомакова – главен експерт в отдел "Информационно обслужване на ОСВ" в дирекция "Информационни технологии и съдебна статистика" в АВСС.
5.2. Пътните разходи,  разходите за две нощувки, разходите за дневни, както и разходите за медицинска застраховка са за сметка на ВСС.
5.3. Материалите да бъдат внесени за разглеждане в следващото заседание на Пленума на ВСС, след разглеждането им от комисия "Бюджет и финанси" на ВСС. 

главен експерт в д-я  „Международна дейност“
                                                              Аделина Кандова

II. ПУБЛИЧНА КОМУНИКАЦИЯ:

6. ОТНОСНО: Доклад във връзка с организирането и провеждането на Ден на отворените врати на Висшия съдебен съвет на 24.07.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРИЕМА ЗА СВЕДЕНИЕ доклада във връзка с организирането и провеждането на Ден на отворените врати на ВСС на 24.07.2017 г.
6.2. Възлага на експертите от отдел „Публична комуникация“ да включат констатираните добри практики при изготвянето на годишния доклад за проведените „Ден на отворените врати“ в органите на съдебната власт през 2017 г. 

7. ОТНОСНО: Писма от административните ръководители на Районен съд – Русе и Районен съд – Нови пазар относно финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ писмото от административния  ръководител на Районен съд – Русе относно финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“.
7.2.  ПРЕДЛАГА на комисия „Бюджет и финанси да бъдат осигурени 200 лв. за награден фонд за инициативи по Образователната програма „Съдебната власт – информиран избор и гражданско доверие. Отворени съдилища и прокуратури“ на Районен съд – Русе.
7.3. ПРИЕМА ЗА СВЕДЕНИЕ писмото от административния  ръководител на Районен съд – Нови пазар относно финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“.
7.4.  ПРЕДЛАГА на комисия „Бюджет и финанси да бъдат осигурени 200 лв. за награден фонд на Районен съд – Нови пазар за  инициативи по Образователната програма „Съдебната власт – информиран избор и гражданско доверие. Отворени съдилища и прокуратури“.
 	7.5. ОТКАЗВА да предостави на Районен съд – Нови пазар, сумата от 450 лв. за осигуряване на 7 броя детски тоги във връзка с реализиране на инициативи по Образователната програма „Съдебната власт – информиран избор и гражданско доверие. Отворени съдилища и прокуратури“, тъй като Програмата е приложима спрямо лица в гимназиален курс на обучение, поради което по-малките деца са извън нейния обхват. 

8. ОТНОСНО: Актуализиране на темите, публикувани в едноименния раздел на интернет сайта на ВСС „Форма за контакт“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1.  Да се свалят от раздел „Форма за контакт с ВСС“ на интернет сайта на ВСС следните темите:

-	Медийна стратегия на съдебната власт;
-	Правила за прилагане на Медийната стратегия на съдебната власт от органите на съдебната власт. Изработване на единни стандарти и формати за предоставяне на информация;
-	Създаване на Единни правила за присъствие и работа в социалните мрежи;
-	Изработване, координиране и провеждане на информационна кампания за популяризиране на Образователната програма „Съдебната власт – информиран избор и гражданско доверие. Отворени съдилища и прокуратури”;
-	Определяне на предложения за провеждане на обучения от НИП по прилагане на Комуникационната стратегия на съдебната власт 2014-2020.;
-	Проект на Правилник за изменение и допълнение на Правилника за администрацията на Прокуратурата на Република България;
-	Проект за изменение и допълнение на Наредбата за единните държавни изисквания за придобиване на висше образование по специалността "Право" и професионална квалификация "юрист", приета с ПМС № 75 от 05.04.1996 г.;
-	Проект за изменение на Конституцията на Република България;
-	Проект на Закон за изменение и допълнение на Закона за съдебната власт - от сайта на МП, публикуван на 26.05.2015 г., от сайта на Народното събрание, публикуван на 02.04.2015 г., от сайта на Народното събрание, публикуван на 07.04.2015 г.;
-	Проект на Актуализирана стратегия за продължаване на реформата в съдебната система.

8.2. Изпраща на постоянните комисии към Пленума на ВСС, Съдийската и Прокурорската колегии списък с темите, публикувани в раздел „Форма за контакт с ВСС“ за преценка на актуалността им и евентуалното им премахване.
8.3. Предлага на постоянните комисии към Пленума на ВСС, Съдийската и Прокурорската колегии да формулират теми, които да бъдат публикувани в раздел „Форма за контакт с ВСС“ на интернет сайта на ВСС. 

гл. експерт - връзки с обществеността:
							З. Златева

III. ПРАВНИ ВЪПРОСИ:

9. ОТНОСНО: Доклад на главния прокурор за прилагането на закона и за дейността на прокуратурата и на разследващите органи през 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. Възлага на Магдалена Лазарова да изготви проект на становище по Доклада за прилагането на закона и за дейността на прокуратурата и на разследващите органи през 2016 г., за следващото заседание на Комисията по правни и институционални въпроси.
	9.2. ВНАСЯ материалите по т. 9 за разглеждане от Пленума от ВСС на 25.05.2017 г. 

10. ОТНОСНО: Доклад на Върховния касационен съд за прилагането на закона и за дейността на съдилищата през 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Възлага на Калин Калпакчиев да изготви проект на становище по Доклада за прилагането на закона и за дейността на съдилищата през 2016 г., за следващото заседание на Комисията по правни и институционални въпроси.
10.2. ВНАСЯ материалите по т. 10 за разглеждане от Пленума от ВСС на 25.05.2017 г. 

11. ОТНОСНО: Проект на Декларация по чл. 19а, ал. 1 и чл. 29в, ал. 4 от ЗСВ за имотното състояние и произхода на средствата за придобиване на имуществото и наличие на частен интерес по смисъла на чл. 2 от ЗПУКИ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се изпрати писмо до Комисията по правни въпроси към Народното събрание ведно с проекта на декларация по чл. 19а, ал. 1 и чл. 29в, ал. 4 от ЗСВ за имотното състояние и произхода на средствата за придобиване на имуществото и наличие на частен интерес по смисъла на чл. 2 от ЗПУКИ.

12. ОТНОСНО: Писмо от Министерство на правосъдието относно проект на Наредба за условията и реда за организиране и осъществяване охраната на съдии, прокурори и следователи, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Предлага в чл. 1, ал. 2 думите „до първа степен“ да отпаднат и след израза „във фактическо съжителство“ да се сложи запетая и да се добави „или лица с които живеят в едно домакинство“.
 12.2. Препоръчва думите „законен представител“ да отпаднат, като се заменят с израз отговарящ на обхвата на наредбата.

13. ОТНОСНО: Решение на Комисия „Управление на собствеността“ по протокол №9 от 15.02.2017 г. относно проект на Правила за отдаване под наем на недвижими имоти – частна държавна собственост, предоставени в управление на ВСС за жилищни нужди и за дейността на жилищната комисия към Пленума на ВСС, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Съгласува предложения проект на Правила за отдаване под наем на недвижими имоти – частна държавна собственост, предоставени в управление на ВСС за жилищни нужди и за дейността на жилищната комисия към Пленума на ВСС и връща на Комисия „Управление на собствеността“ за внасяне в Пленум.
13.2. Дава възможност на членовете на Комисията по правни и институционални въпроси да изразят допълнително становище до 25.05.2017 г. 

14. ОТНОСНО: Решение на Съдийската колегия на ВСС по протокол №13 от заседание проведено на 28.03.2017 г. аз изпълнение на вънаграждението на членовете на Комисията по атестирането и конкурсите към Съдийската колегия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Членовете на Комисията по атестирането и конкурсите към Съдийската колегия определени чрез жребии за изборни членове в конкурсни комисии, следва да получават възнаграждение по реда на  Наредба № 1 от 2017 г.  за конкурсите за магистрати и административни ръководители в органите за съдебната власт. 
14.2. Няма правна възможност за приравняване на възнагражденията на членовете на Комисията по атестирането и конкурсите от различните нива на съдилищата в страната, с оглед настоящата законова уредба. 

15. ОТНОСНО: Писмо от председателя на Административен съд София - град относно изменения и допълнения на Закона за изпълнение на наказанията и задържането под стража (ЗИНЗС), предвиждащи подсъдност на съдебни производства пред административните съдилища.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Приема обобщението на становищата от административните съдилища във връзка с изменението и допълнението на ЗИНЗС. Същото да бъде изпратено на Консултативния съвет по законодателството към Народното събрание, заедно с писмените становища на органите на съдебната власт.  

16. ОТНОСНО: Писмо на Районен съд гр. Харманли относно изплащане на допълнително възнаграждение в случаите на заместване на съдия по вписванията от държавен съдебен  изпълнител. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. Този въпрос е решен с решение по протокол №3 от 20.01.2014 г. на Комисията по правни и институционални въпроси.
Да се изпрати писмо на председателя на Районен съд гр. Харманли като се уточни, че може да се заплаща допълнително възнаграждение на районните съдии при заместване на съдии по вписванията в рамките на утвърдената бюджетна сметка на съответния орган за текущата година. 
16.2.Няма изработена методика за изплащане на допълнително възнаграждение по чл. 259, ал. 1 от Кодекса на труда. Същото се договаря между страните, при наличие на финансови средства. 

17. ОТНОСНО: Жалба от Камарата на вещите  лица в България срещу решение по т.3 от дневния ред на заседание на Гражданския съвет към ВСС проведено на 21.04.2017 г., с което на сдружение „Камарата на вещите  лица в България“ е отказано членство в Гражданския съвет към ВСС.   

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	17.1. ПРИЕМА ЗА СВЕДЕНИЕ жалбата от Камарата на вещите  лица в България срещу решение по т.3 от дневния ред на заседание на Гражданския съвет към ВСС проведено на 21.04.2017 г., с което на сдружение „Камарата на вещите  лица в България“ е отказано членство в Гражданския съвет към ВСС.  
	17.2. Решението, с което се отказва приемане на сдружение Камарата на вещите  лица в България за член на Гражданския съвет не подлежи на обжалване пред ВСС. Няма правно основание ВСС да ревизира актове на Гражданския съвет. 
	17.3. Решението на Комисията по правни и институционални въпроси да бъде изпратено на Камарата на вещите  лица в България. 

18. ОТНОСНО: Становище на фондация „РискМонитор“ относно кандидатурата на Евгени Диков за член на ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	18.1. Становището на фондация „РискМонитор“ относно кандидатурата на Евгени Диков за член на ВСС е изпратено след указания срок, поради което не следва да бъде публикувано на сайта на ВСС.

19. ОТНОСНО: Предложение от Владимир Вълков – кандидат за изборен член на ВСС от квотата на съдиите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	19.1. ВСС не организира предизборни кампании на кандидатите за членове, тъй като няма такива правомощия по закон. 

20. ОТНОСНО:  Писмо от Висш адвокатски съвет относно встъпване в длъжност на новоизбраните членове и изпълнението на задълженията им.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

          20.1. Поставеният въпрос е свързан с организацията на правораздавателната дейност, поради което е от компетенциите на административните ръководители на съответните съдилища. 
           20.2. ПРЕПРАЩА писмото от Висшия адвокатски съвет на административните ръководители на апелативните и окръжните съдилища.

          21. ОТНОСНО: Годишен отчет за дейността на комисиите към Пленума на ВСС: „Професионална квалификация и информационни технологии“, „Професионална етика и превенция на корупцията“, „Публична комуникация“ /за периода 01.01.2016 г. – 01.06.2016 г./, „Бюджет и финанси“, „Съдебна администрация“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	21.1. ПРИЕМА ЗА СВЕДЕНИЕ годишните отчети на комисиите към Пленума на ВСС.

ДОПЪЛНИТЕЛНИ ТОЧКИ:

	22. ОТНОСНО: Проект на доклад от г-н Владислав Горанов – министър на финансите, проект на Решение на Министерския съвет за одобряване на проект на Закона за държавните помощи, финансова обосновка и проект на съобщение до средствата за масово осведомяване. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	22.1. ВЪЗЛАГА на г-жа Юлия Ковачева – член на КПИВ да изготви становище по проекта на Закона за държавните помощи. 

                                                                    ПРЕДСЕДАТЕЛ
                                                                    НА КОМИСИЯТА:	/п/	     
             ЮЛИАНА КОЛЕВА